Թե հատկապես որտեղ է արտահայտվել ու դրսևորվել Երիցյանի ավանդը, դրա մասին գիտեն միայն ինքն ու իրեն պատվավոր կոչում տվողները: Սակայն վերադառնանք զանազան սպորտային ֆեդերացիաների գոյությանը և փորձենք հասկանալ, թե ինչու դրանք պիտի անպայման ղեկավարեն չինովնիկները, պաշտոնյաները, օլիգարխները, այլ ոչ թե հենց տվյալ մարզաձևի վաստակաշատ ներկայացուցիչները: Օրինակ, Ծաղկաձորի քաղաքապետն ի՞նչ անելիք ունի դահուկասպորտի հետ: Հետո՞ ինչ, որ դահուկ քշելու վայրը միայն Ծաղկաձորն է: Եթե դա լիներ Համզաչիման գյուղում, գյուղապե՞տն էր դառնալու նախագահ: